钦定古今图书集成/历象汇编/岁功典/第080卷 > 《管子》 > 四时篇
## 钦定古今图书集成/历象汇编/岁功典/第080卷 > 《管子》 > 四时篇

北方曰月，其时曰冬，其气曰寒。寒生水与血，其德淳
越，温怒周密，其事号令，修禁，徙民令静止，地乃不泄，
断刑致罚，无赦有罪，以符阴气，大寒乃至，甲兵乃强，
五谷乃熟，国家乃昌，四方乃备，此谓月德。月掌罚，罚
为寒。冬行春政则泄，行夏政则雷，行秋政则旱。是故
冬三月以壬癸之日发五政：一政曰：“论孤独，恤长老”；
二政曰：“善顺阴，修神祀，赋爵禄，授备位；三政曰：效会
计，毋发山川之藏；四政曰：捕奸遁，得盗贼者有赏；五
政曰：禁迁徙，止流民，圉分异；五政苟时，冬事不过，所
求必得，所恶必伏。”